Suresh 94 Views
ఫిట్‌నెస్‌ మెరుగుపర్చుకుంటున్న కోహ్లీ
కాన్పూర్‌: త్వరలో న్యూజిలాండ్‌తో జరుగనున్న సిరీస్‌ నేపథ్యంలో టీమిండియా టెస్టు కెప్టెన్‌ కోహ్లీ తన ఫిట్‌నెస్‌ను మరింత మెరుగుపర్చుకునే పనిలో ఉన్నాడు.కాగా తన ఫిట్‌ నెస్‌ సక్సెస్‌ మంత్రంగా భావించే కోహ్లీ అతని ఇంటి వద్ద జిమ్‌లో పలు రకాల కసరత్తులు చేస్తూ బిజిగా గడుపుతున్నాడు.దీనిలో భాగంగా ముందుకు 15 నిముషాల పాటు సైక్లింగ్‌ చేసిన కోహ్లీ ఆ తరువాత ఎటువంటి విశ్రాంతి తీసుకోకుండా ట్రేడ్‌ మిల్‌ వ్యాయా మం చేశాడు.కాగా సుమారు నిముషానికి 120 రౌండ్ల పాటు సైక్లింగ్‌ చేసిన తరువాత ఎటువంటి విరామం తీసుకోకుండా ట్రేడ్‌ మిల్‌ వ్యాయామం చేసినట్లు కోహ్లీ స్పష్టం చేశాడు. ఈ మేరకు ప్రతి 20 సెకండ్లకు 10 స్ట్రైడ్స్‌ చేయడమే కాకుండా,ప్రతి స్ట్రైడ్‌కు కేవలం 10సెకండ్ల విశ్రాంతి మాత్రమే తీసుకున్నట్లు ఈ స్టైలిష్‌ ఆటగాడు వెల్లడించాడు. కాగా ఈ నెల 22న కాన్పూర్‌లో జరిగే మొదటి మ్యాచ్‌తో ఈ మూడు టెస్టుల సిరీస్‌ ప్రారంభం కానుంది. కోహ్లీ నాయకత్వంలో స్వదేశంలో జరిగే సుదీర్ఘ క్రికెట్‌ సిరీస్‌లో న్యూజిలాండ్‌తో టీమిండియా అమీతుమీ తేల్చుకోవడానికి సిద్ధమవుతుంది.